arnastofnun/IGC-2024 huggingface dataset:
260/2020

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli aliðar 1. mgr. 95. gr. laga nr. 88/2008 um meðferð sakamála og einangrun meðan á því stendur.

Úrskurður Landsréttar

Þ-kk-nf I-kk-nf N-kk-nf landsréttardómari og B-kvk-nf T-kvk-nf og H-kk-nf O. A-kk-nf, settir landsréttardómarar, kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 27. apríl 2020, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 24. apríl 2020 í málinu nr. R[…]/2020 þar sem varnaraðila var gert að sæta gæsluvarðhaldi allt til fimmtudagsins 30. apríl 2020 klukkan 16 og einangrun meðan á því stendur. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta farbanni eða halda sig innan ákveðins svæðis eða á ákveðnum stað, sbr. 1. mgr. 100. gr. laga nr. 88/2008, en að því frágengnu að gæsluvarðhaldinu verði markaður skemmri tími.

3 Sóknaraðili krefst staðfestingar hins kærða úrskurðar.

Niðurstaða

4 Fallist er á það með héraðsdómi að fullnægt sé skilyrðum gæsluvarðhalds samkvæmt alið 1. mgr. 95. gr. laga nr. 88/2008 og að varnaraðili þurfi sökum rannsóknarhagsmuna að sæta einangrun meðan á því stendur, en 5. mgr. sömu lagagreinar stendur því ekki í vegi. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.
262/2020

Útdráttur

Staðfestur var úrskurður héraðsdóms þar sem hafnað var kröfu A um að ákvörðun sýslumannsins á höfuðborgarsvæðinu um nauðungarvistun A á sjúkrahúsi í allt að 21 sólarhring yrði felld úr gildi.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 27. apríl 2020. Greinargerð varnaraðila barst réttinum 6. maí 2020. Kærður er úrskurður Héraðsdóms Reykjaness 24. apríl 2020 í málinu nr. L[…]/2020 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu um nauðungarvistun sóknaraðila frá 20. apríl 2020. Kæruheimild er í 1. mgr. 16. gr. lögræðislaga nr. 71/1997.

2 Sóknaraðili krefst þess að hinn kærði úrskurður verði felldur úr gildi. Auk þess krefst hún kærumálskostnaðar.

3 Varnaraðili krefst staðfestingar hins kærða úrskurðar.

Niðurstaða

4 Varnaraðili lagði fram fyrir Landsrétti nýtt vottorð D læknis 30. apríl 2020. Þar kemur meðal annars fram að sóknaraðili sé haldin alvarlegum geðsjúkdómi og að áframhaldandi meðferð sé henni nauðsynleg. Án meðferðar stefni hún heilsu sinni í voða og spilli möguleikum sínum á bata. Þá hafi síðustu ár sýnt að sóknaraðili hafi ekki innsæi í nauðsyn meðferðar og sé ekki til samvinnu um lyfjameðferð eða eftirfylgd. Með vísan til þessa og annarra gagna málsins, sem rakin eru í hinum kærða úrskurði, telur dómurinn að uppfyllt séu skilyrði 2. mgr. 19. gr. lögræðislaga, sbr. 3. mgr. ákvæðisins, fyrir nauðungarvistun sóknaraðila í allt að 21 sólarhring. Með þessari athugasemd verður hinn kærði úrskurður staðfestur.

5 Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila vegna meðferðar málsins fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, G-kk-ef J-kk-ef lögmanns, 148.800 krónur, greiðist úr ríkissjóði.
265/2020

Útdráttur

Kærður var úrskurður héraðsdóms þar sem hafnað var kröfu LS um að L yrði gert að afhenda sjúkraskrá A í tengslum við rannsókn LS á því hvort andlát A hefði borið að með saknæmum hætti. Landsréttur vísaði málinu frá héraðsdómi þar sem krafa LS uppfyllti ekki skilyrði 1. mgr. 104. gr. laga nr. 88/2008 um meðferð sakamála.

Úrskurður Landsréttar

Þ-kk-nf I-kk-nf N-kk-nf landsréttardómari og B-kvk-nf T-kvk-nf og H-kk-nf O.

A-kk-nf, settir landsréttardómarar, kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 29. apríl 2020, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 28. apríl 2020 í málinu nr. R- [...]/2020 þar sem hafnað var kröfu sóknaraðila um að varnaraðila verði gert skylt að láta honum í té afrit af sjúkraskrá A. Kæruheimild er í p - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinum kærða úrskurði verið hrundið og varnaraðila verði gert skylt að láta sér í té sjúkraskrá A.

Niðurstaða

3

Samkvæmt 103. gr. laga nr. 88/2008 skal lögreglustjóri eða ákærandi, þegar hann telur þörf á atbeina dómara til rannsóknaraðgerðar samkvæmt 1. mgr. 102. gr. sömu laga, leggja skriflega og rökstudda kröfu um hana fyrir héraðsdóm. Þar skal þess meðal annars getið hvort sá sem hana geri krefjist þess að hún sæti meðferð fyrir dómi án þess að sakborningur eða annar sá sem hún beinist að verði kvaddur á dómþing, sbr. 1. mgr. 104. gr. laganna. Í síðastnefndu ákvæði kemur fram að sé þess beiðst, að krafa um rannsóknaraðgerð hljóti meðferð fyrir dómi án þess að sakborningur eða annar sá sem hún beinist að verði kvaddur á dómþing, skuli að jafnaði ekki verða við þeirri beiðni nema dómari telji það nægilega rökstutt að vitneskja um aðgerðina fyrir fram hjá sakborningi eða þeim sem hún á að beinast að geti spillt fyrir rannsókn.

4

Í erindi sóknaraðila til héraðsdóms var þess beiðst með vísan til rannsóknarhagsmuna að krafan yrði tekin til meðferðar án þess að sakborningur eða annar sá sem hún beinist að yrði kvaddur á dómþing. Þar var ekki að finna frekari rökstuðning fyrir þeirri ósk svo sem áskilið er 1. mgr. 104. gr. laga nr. 88/2008. Skorti þannig á að erindið uppfyllti skilyrði laga að þessu leyti, sbr. til hliðsjónar dóm Hæstaréttar 3. nóvember 2009 í máli nr. 623/2009. Verður málinu því vísað frá héraðsdómi.

Úrskurðarorð :

Máli þessu er vísað frá héraðsdómi.
267/2020

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli aliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir E-kk-nf J-kk-nf og Þ-kk-nf I-kk-nf N-kk-nf og B-kvk-nf T-kvk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 30. apríl 2020, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 30. apríl 2020 í málinu nr. R[…]/2020 þar sem varnaraðila var gert að sæta gæsluvarðhaldi allt til þriðjudagsins 5. maí 2020 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta farbanni, sbr. 1. mgr. 100. gr. laga nr. 88/2008, en að því frágengnu að gæsluvarðhaldinu verði markaður skemmri tími.

3 Sóknaraðili krefst þess að hinn kærði úrskurður verði staðfestur.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
273/2020

Útdráttur

Staðfestur var úrskurður héraðsdóms þar sem hafnað var kröfu X um að dómendur við héraðsdóm Suðurlands vikju sæti í málinu.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 1. maí 2020, sem barst réttinum ásamt kærumálsgögnum 5. sama mánaðar. Kærður er úrskurður Héraðsdóms Suðurlands 29. apríl 2020 í málinu nr. S[...]/2017 þar sem hafnað var kröfu varnaraðila um að dómendur við Héraðsdóm Suðurlands vikju sæti í málinu. Kæruheimild er í alið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi og staðfest verði að dómendur við Héraðsdóm Suðurlands víki sæti í málinu.

Niðurstaða

4 Í hinum kærða úrskurði er rakið á hverju varnaraðili byggir kröfu sína. Því fer fjarri að fyrir hendi séu atvik eða aðstæður sem eru fallnar til þess að draga óhlutdrægni dómenda við Héraðsdóm Suðurlands með réttu í efa, sbr. glið 1. mgr. 6. gr. laga nr. 88/2008. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.
277/2020

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

S-kk-nf T-kk-nf M-kk-nf landsréttardómari og Á-kvk-nf Ó-kvk-nf og H-kk-nf O. A-kk-nf, settir landsréttardómarar, kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 5. maí 2020, sem barst réttinum ásamt kærumálsgögnum samdægurs. Kærður er úrskurður Héraðsdóms Reykjavíkur 5. maí 2020 í málinu nr. R[…]/2020 þar sem varnaraðila var gert að sæta áfram gæsluvarðhaldi til föstudagsins 22. maí 2020 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að hinn kærði úrskurður verði felldur úr gildi.

3 Sóknaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
281/2020

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli aliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 6. maí 2020, sem barst réttinum ásamt kærumálsgögnum næsta dag. Kærður er úrskurður Héraðsdóms Reykjaness 6. maí 2020 í málinu nr. R[…]/2020 þar sem varnaraðila var gert að sæta gæsluvarðhaldi allt til mánudagsins 11. maí 2020 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi. Þá krefst hann málskostnaðar fyrir héraðsdómi og kærumálskostnaðar.

Niðurstaða

4 Með vísan til forsendna hins kærða úrskurðar verður hann staðfestur.

5 Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð:

Hinn kærði úrskurður er staðfestur.
286/2020

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c og dliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 7. maí 2020, sem barst réttinum ásamt kærumálsgögnum degi síðar. Kærður er úrskurður Héraðsdóms Suðurlands 6. maí 2020 í málinu nr. R[…]/2020 þar sem varnaraðila var gert að sæta gæsluvarðhaldi allt til mánudagsins 1. júní 2020 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta farbanni í stað gæsluvarðhalds.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
287/2020

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 7. maí 2020, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 5. maí 2020 í málinu nr. R[…]/2020 þar sem varnaraðila var gert að sæta áfram gæsluvarðhaldi til föstudagsins 22. maí 2020 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta farbanni í stað gæsluvarðhalds.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
289/2020

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi muna sem lagt var hald á hjá X..

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 7. maí 2020, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 7. maí 2020 í málinu nr. R[…]/2020 þar sem sóknaraðila var heimiluð rannsókn á rafrænu efnisinnihaldi tilgreindra muna sem haldlagðir voru á heimili varnaraðila við húsleit 6. maí 2020. Kæruheimild er í ilið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi að því er varðar rannsókn á rafrænu efnisinnihaldi muna nr. […], […], […], […], […], […] og […].

Niðurstaða

4 Með hinum kærða úrskurði var tekin til greina krafa sóknaraðila um að heimila honum rannsókn á rafrænu efnisinnihaldi muna nr. […], […], […], […], […], […], […] og […] en um er að ræða farsíma, tölvur, myndavél og flakkara. Samkvæmt þingbók málsins kærði verjandi varnaraðila úrskurðinn til Landsréttar en kæran tekur samkvæmt bókun í þingbók til muna nr. […], […], […], […], […], […] og […], en ekki til munar nr. […].

5 Í lögum nr. 88/2008 er ekki berum orðum vikið að rannsókn á rafrænu efnisinnihaldi stafrænna gagnageymslutækja, eins og þeirra sem krafa sóknaraðila tekur til. Þessi aðstaða er hins vegar efnislega sambærileg þeim sem ákvæði 1. mgr. 70. gr. og 1. mgr. 84. gr. laga nr. 88/2008 tekur til og verður þeim beitt með lögjöfnun um þessa aðstöðu, sbr. dóma Hæstaréttar 20. apríl 2016 í málum nr. 291/2016 og 297/2016.

6 Fallist er á það með sóknaraðila að varnaraðili sé undir rökstuddum grun um háttsemi sem kann að varða við 173. gr. a almennra hegningarlaga nr. 19/1940 en brot gegn því ákvæði varðar fangelsisrefsingu allt að 12 árum. Einnig er fallist á það mat sóknaraðila að ástæða sé til að ætla að upplýsingar, sem skipt geta miklu fyrir rannsókn málsins, fáist með rannsókn á fyrrgreindum munum og að ríkir almannahagsmunir krefjist þess. Eru skilyrði 1. mgr. 70. gr. og 1. mgr. 84. gr. laga nr. 88/2008 því uppfyllt. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.
292/2020

Útdráttur

Staðfestur var úrskurður héraðsdóms þar sem A var sviptur sjálfræði í eitt ár.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 8. maí 2020. Greinargerð varnaraðila barst réttinum 18. sama mánaðar. Kærður er úrskurður Héraðsdóms Vesturlands 28. apríl 2020 í málinu nr. L113/2020 þar sem sóknaraðili var sviptur sjálfræði í eitt ár. Kæruheimild er í 1. mgr. 16. gr. lögræðislaga nr. 71/1997.

2 Sóknaraðili krefst þess að hinn kærði úrskurður verði felldur úr gildi en til vara að sjálfræðissvipting verði til skemmri tíma. Þá krefst hann þóknunar til handa verjanda sínum fyrir Landsrétti.

3 Varnaraðili krefst staðfestingar hins kærða úrskurðar og þess að þóknun talsmanns hans fyrir Landsrétti greiðist úr ríkissjóði.

Niðurstaða

4 Með vísan til forsendna hins kærða úrskurðar verður hann staðfestur.

5 Samkvæmt 1. mgr. 17. gr. lögræðislaga greiðist þóknun skipaðs verjanda sóknaraðila vegna flutnings málsins fyrir Landsrétti úr ríkissjóði og ákveðst hún að meðtöldum virðisaukaskatti eins og í úrskurðarorði greinir. Ekki eru á hinn bóginn efni til að kveða á um greiðslu þóknunar til lögmanns varnaraðila úr ríkissjóði, enda verður ekki séð að lögmaðurinn hafi verið skipaður til að gegna hlutverki talsmanns varnaraðila.

Úrskurðarorð:

Hinn kærði úrskurður er staðfestur. Þóknun skipaðs verjanda sóknaraðila, E-kk-ef O-kk-ef S-kk-ef lögmanns, 148.800 krónur, greiðist úr ríkissjóði.
295/2020

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli aliðar 1. mgr. 95. gr. laga nr. 88/2008 um meðferð sakamála og einangrun meðan á því stendur.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 11. maí 2020, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 11. maí 2020 í málinu nr. R[…]/2020 þar sem varnaraðila var gert að sæta gæsluvarðhaldi allt til föstudagsins 15. maí 2020 klukkan 16 og einangrun meðan á því stendur. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.
297/2020

Útdráttur

Kærður var úrskurður héraðsdóms þar sem hafnað var kröfu brotaþola um að varnaraðilum yrði gert að víkja úr dómsal á meðan hann gæfi skýrslu við aðalmeðferð málsins. Að virtum fyrirliggjandi vottorðum sálfræðings og að teknu tilliti til sakargifta í málinu taldi Landsréttur skilyrði 1. mgr. 123. gr. laga nr. 88/2008 um meðferð sakamála uppfyllt. Var krafa brotaþola því tekin til greina.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og H-kvk-nf Þ-kvk-nf kveða upp úrskurð í máli þessu.

Málsmeðferð og dómkröfur aðila

1 Brotaþoli, A, skaut málinu til Landsréttar með kæru 8. maí 2020, sem barst réttinum ásamt kærumálsgögnum 12. maí 2020. Kærður er úrskurður Héraðsdóms Norðurlands eystra 6. maí 2020 í málinu nr. S[…]/2019 þar sem hafnað var kröfu brotaþola um að varnaraðilum yrði gert að víkja úr dómsal á meðan hann gefur skýrslu við aðalmeðferð málsins. Kæruheimild er í nlið 1. mgr. 192. gr. laga nr. 88/2008 um meðferð sakamála. Brotaþoli krefst þess að hinn kærði úrskurður verði felldur úr gildi og varnaraðilum gert að víkja úr dómsal á meðan hann gefur skýrslu við aðalmeðferð.

2 Sóknaraðili krefst þess að framangreind krafa brotaþola verði tekin til greina.

3 Varnaraðilar krefjast staðfestingar hins kærða úrskurðar.

Niðurstaða

4 Samkvæmt 1. mgr. 166. gr. laga nr. 88/2008 á ákærði rétt á að vera við aðalmeðferð máls. Þó getur dómari, samkvæmt 1. mgr. 123. gr. sömu laga, að kröfu ákæranda eða vitnis, ákveðið að ákærða verði vikið úr þinghaldi meðan vitnið gefur skýrslu telji hann að nærvera ákærða geti orðið vitninu sérstaklega til íþyngingar og haft áhrif á framburð þess.

5 Í hinum kærða úrskurði er rakið efni vottorðs nafngreinds sálfræðings 12. febrúar 2020. Meðal gagna málsins er vottorð sama sálfræðings 6. maí 2020 sem lagt var fram hér fyrir dómi. Í því vottorði kemur fram að viðbrögð brotaþola lýsi sér meðal annars í stöðugum flótta frá áreiti sem minni á atburðinn, og er þá sýnilega átt við hina ætluðu árás varnaraðila. Þá segir í vottorðinu að upprifjun atburðar og viðvera ákærðu geti kveikt sterk viðbrögð hjá brotaþola sem séu honum án efa þungbær. Telur sálfræðingurinn að viðvera ákærðu geti haft áhrif á frásögn brotaþola sem verði að einhverju leyti takmörkuð að því leyti að hann tjái sig ekki eða segi ekki allt sem hann vilji segja af hræðslu við ákærðu.

6 Að virtum fyrrnefndum vottorðum og að teknu tilliti til sakargifta í málinu eru skilyrði fyrrnefnds ákvæðis uppfyllt. Verður krafa sóknaraðila og brotaþola því tekin til greina.

7 Í samræmi við 3. mgr. 123. gr. laga nr. 88/2008 skal varnaraðilum gert kleift að fylgjast með skýrslutöku vitnisins utan þingsalar og koma að spurningum á meðan hún fer fram.

Úrskurðarorð:

Varnaraðilum, X og Y, er gert að víkja úr dómsal á meðan brotaþoli, A, gefur skýrslu við aðalmeðferð málsins.
298/2020

Útdráttur

Kærður var úrskurður héraðsdóms þar sem hafnað var beiðni M og S um dómkvaðningu yfirmatsmanna. Talið var að með yfirmatsbeiðni væri ekki leitað endurmats á sömu atriðum og áður höfðu verið metin. Þar sem yfirmatsbeiðni uppfyllti þannig ekki skilyrði 64. gr. laga nr. 91/1991 var hinn kærði úrskurður staðfestur um að hafna yfirmatsbeiðni M og S.

Úrskurður Landsréttar

Landsréttardómararnir J-kk-nf S-kk-nf og O-kvk-nf M-kvk-nf A-kvk-nf og H-kk-nf O. A-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 13. maí 2020. Greinargerð varnaraðila barst réttinum 26. maí 2020. Kærður er úrskurður Héraðsdóms Reykjavíkur 30. apríl 2020 í málinu nr. M1356/2020 þar sem hafnað var beiðni sóknaraðila um dómkvaðningu yfirmatsmanna. Kæruheimild er í clið 1. mgr. 143. gr. laga nr. 91/1991 um meðferð einkamála.

2 Sóknaraðili krefst þess að hinum kærða úrskurði verði hnekkt og að lagt verði fyrir héraðsdóm að dómkveðja matsmenn í samræmi við yfirmatsbeiðni. Þá er krafist málskostnaðar í héraði og fyrir Landsrétti.

3 Varnaraðili krefst staðfestingar hins kærða úrskurðar og kærumálskostnaðar.

Niðurstaða

4 Fallist er á með héraðsdómi að með yfirmatsbeiðni sé ekki leitað endurmats á sömu atriðum og áður hafa verið metin. Þar sem beiðni sóknaraðila uppfyllir þannig ekki skilyrði 64. gr. laga nr. 91/1991 verður hinn kærði úrskurður staðfestur. 5 Sóknaraðilum verður gert að greiða varnaraðila kærumálskostnað eins og nánar greinir í úrskurðarorði.

Úrskurðarorð:

Hinn kærði úrskurður er staðfestur.

Sóknaraðilar, M-kvk-nf R-kvk-nf H-kvk-nf og S-kk-nf B-kk-nf, greiði óskipt varnaraðila, Vátryggingafélagi Íslands hf., 200.000 krónur í kærumálskostnað.